Қазақстандық 8 оқушы Азия олимпиадасына қатысып жатыр
DATE: 09:44, 26 Мамыр 2022 | GMT +5
TITLE: Қазақстандық 8 оқушы Азия олимпиадасына қатысып жатыр
URL: https://kaz.inform.kz/news/kazakstandyk-8-okushy-aziya-olimpiadasyna-katysyp-zhatyr_a3937222/
META: DATE: 09:44, 26 Мамыр 2022 | GMT +5
TOTAL WORDS: 148
AUTHOR(S):
TEXT: Ұлттық құрамада Нұр-Сұлтан, Алматы, Павлодар, Атырау және Ақтөбе қалаларының 10-11-сынып оқушылары бар. Олардың барлығы - физикадан республикалық олимпиада жеңімпаздары мен жүлдегерлері. Биыл зияткерлік сайыстар 24-31 мамыр аралығында онлайн форматта өтеді. Құрлықтық халықаралық олимпиадаға әлемнің 20-дан астам елінің өкілі қатысады. Оның ішінде Бангладеш, Камбоджа, Қытай, Үндістан, Индонезия, Израиль, Малайзия, Моңғолия, Пәкістан, Румыния, Ресей, Сингапур, шриланка, Қазақстан, Сауд Арабиясы, Түркия, Таиланд, Тайвань, Вьетнам сияқты елдер бар. «Қазақстандық мектеп оқушылары жыл сайын физикадан Азия олимпиадасына қатысады. Бұл мектеп оқушылары үшін өз білімін әлемдік деңгейде көрсетуге және Азия-Тынық мұхиты аймағындағы үздік елдердің көшбасшыларымен бәсекеге түсуге таптырмас мүмкіндік. Былтыр бұл олимпиада онлайн өтіп, жерлестеріміз жақсы нәтиже көрсетті. 2021 жылы ұлттық құрама 1 алтын, 3 қола медаль жеңіп алды. Биылғы нәтиже бұдан да жақсы болады деп сенеміз», - деді «Дарын» республикалық ғылыми-практикалық орталығының директоры Тимур Нұркешев. Физика бойынша Азия олимпиадасындағы жеңіс балаларға ұлттық құрамаға кіруге және халықаралық математикалық олимпиадада Қазақстан атынан шығуға мүмкіндік береді
